turjo4nis/wikipedia-bn-dump-20250701 huggingface dataset:
ব্রিটেনের যুদ্ধ

দ্বিতীয় বিশ্বযুদ্ধের সময়ে জার্মান এয়ারফোর্স লুফৎওয়াফে ১৯৪০ খ্রিষ্টাব্দের জুলাই থেকে অক্টোবর মাসে ইউনাইটেড কিংডমের উপরে যে সামরিক অভিযান চালিয়েছিল তাকে ব্রিটেনের যুদ্ধ বা ব্যাটল অফ ব্রিটেন বলা হয় । মূলত ইংল্যান্ডের রয়্যাল এয়ার ফোর্সকে হারিয়ে আকাশের দখল নেবার জন্যই এই অভিযান করা হয় । ব্যাটল অফ ব্রিটেন নামটি এসেছে ইংল্যান্ডের প্রধানমন্ত্রী উইনস্টন চার্চিলের হাউস অফ কমন্সে দেওয়া একটি ভাষন থেকে । যেখানে তিনি বলেন : "ফ্রান্সের যুদ্ধ শেষ । আমি মনে করছি ব্রিটেনের যুদ্ধ এবার শুরু হতে চলেছে ..."

এই যুদ্ধে জার্মানি পরাজিত হয় । এই পরাজয় ছিল দ্বিতীয় বিশ্বযুদ্ধে হিটলারের নাজি জার্মানির প্রথম পরাজয়।

তথ্যসূত্র

বহিঃসংযোগ 
 রয়্যাল এয়ারফোর্সের ইতিহাস
 ব্যাটল অফ ব্রিটেন হিস্টোরিক্যাল সোসাইটি
 Battle of Britain in the Words of Air Chief Marshall Hugh Dowding (despatch to the Secretary of State, August 1941)
 ADLG Visits RAF Uxbridge Battle of Britain Operations Room
 British Invasion Defences
 Map of UK Airfields and squadrons.
 RAF Battle of Britain Roll of Honour
 Battle-Of-Britain Website.
 Battle-Of-Britain Website in Dutch.
 Royal Engineers Museum Royal Engineers and Second World War (airfield repair)
 Battle of Britain Memorial
 Shoreham Aircraft Museum
 Tangmere Military Aviation Museum
 Kent Battle of Britain Museum 
 Sir Keith Park describing Battle of Britain (Radio New Zealand audio & podcast download) Note: Scroll down to April 25 ANZAC day, 10:50 am "Sir Keith Park".
 Battle of Britain from the German perspective (Lt Col Earle Lund, USAF): Pdf file
 Battle of Britain from the German perspective (Lt Col Earle Lund, USAF)
 The Falco and Regia Aeronautica in the Battle of Britain

দ্বিতীয় বিশ্বযুদ্ধ
কুষ্টিয়া জিলা স্কুল

কুষ্টিয় জিলা স্কুল বাংলাদেশের কুষ্টিয়ায় অবস্থিত একটি জিলা স্কুল। বিদ্যালয়টি ১৯৬১ সালে প্রতিষ্ঠিত হয়।

অবস্থান 

বিদ্যালয়টি কুষ্টিয়া শহরের মজমপুরে ঝিনাইদহ মহাসড়কের পশ্চিম পাশে অবস্থিত। বিদ্যালয়ের উত্তর পাশে শিক্ষা প্রকৌশল অধিদপ্তর ও র‍্যাব-১২ এর সদর দপ্তর এবং দক্ষিণ পাশে সার্কিট হাউজ ও কলকাকলি মাধ্যমিক বিদ্যালয় অবস্থিত।

ইতিহাস 

বিদ্যালয়টি ১৯৬১ সালে সরকারী অর্থায়নে প্রতিষ্ঠিত হয়। ১৯৬২ সালে বোর্ড কর্তৃক স্বীকৃত লাভ করে। ১৯৬৩ সালে প্রথমবার মাধ্যমিক স্কুল সার্টিফিকেট পরীক্ষায় অংশগ্রহন করে।

বাংলাদেশের স্বাধীনতা যুদ্ধের সময় পাকিস্তানি সেনারা কুষ্টিয়া জিলা স্কুলে তাদের সদর দপ্তর স্থাপন করেছিল।

১৯৯১ সালে বিদ্যালয়টিকে প্রভাতী ও দিবা শিফটে বিভক্ত করা হয়।

অবকাঠামো 

শিক্ষাকার্যক্রম পরিচালনার জন্য বিদ্যালয়ে একটি নির্মাণাধীন ভবনসহ ৩টি ভবন রয়েছে। এগুলো হলো প্রশাসনিক ভবন ও একাডেমিক ভবন। প্রশাসনিক ভবনের সামনে মুক্তিযুদ্ধ স্মৃতিসৌধ ও শহীদ মিনার রয়েছে। প্রশাসনিক ভবনের পিছনের একটি সুবিশাল হলরুম রয়েছে যেখানে বিদ্যালয়ের অভ্যন্তরীণ অনুষ্ঠান ও প্রতিযোগিতা অনুষ্ঠিত হয়ে থাকে।

খেলাধুলার জন্য বর্তমানে ২টি মাঠ রয়েছে। একটি বিদ্যালয়ের সামনে ও একটি পিছনে। সামনের মাঠে ঈদগাহ ময়দান ও ভলিবল কোর্ট রয়েছে। পিছনের মাঠে বার্ষিক ক্রীড়া প্রতিযোগিতা, আন্তঃজেলা ক্রিকেট ও ফুটবল টুর্নামেন্ট অনুষ্ঠিত হয়ে থাকে।

শিক্ষক ও শিক্ষার্থীদের জন্য ২টি গ্যারেজে রয়েছে। সালাত আদায়ের জন্য একটি মসজিদ রয়েছে।

চিত্রশালা

প্রাক্তন ছাত্র 

 ড. আবুল বারাকাত - (জন্ম: ২৭ সেপ্টেম্বর, ১৯৫৪) ঢাকা বিশ্ববিদ্যালয়ের অর্থনীতি বিভাগের অধ্যাপক ও প্রাক্তন চেয়ারম্যান
 আবুল আহসান চৌধুরী - লেখক ও গবেষক
 এনামুল হক বিজয় - বাংলাদেশী ক্রিকেটার, উইকেটে-রক্ষক ও ডানহাতি ব্যাটসম্যান
 এস আই টুটুল - বাংলাদেশি গায়ক
 চমক হাসান - বাংলাদেশি লেখক
 আবরার ফাহাদ -  স্বাধীনতা পদক জয়ী। বুয়েট শাখা ছাত্রলীগের কয়েকজন নেতা তাঁকে পিটিয়ে হত্যা করে।
 খন্দকার মাহমুদুল হাসান - বাংলাদেশী শিশুসাহিত্যিক, গবেষক ও বহুমাত্রিক লেখক
 গোলাম ইশতিয়াক - আন্তর্জাতিক পদার্থবিজ্ঞান অলিম্পিয়াডে দুইবার ব্রোঞ্জ জয়ী
 সোহরাব উদ্দিন - কুষ্টিয়া-৩ আসনের সাবেক সংসদ সদস্য
 সাদিক হাসান রুমি - বাংলাদেশী সামরিক ব্যক্তিত্ব

তথ্যসূত্র

বহিঃসংযোগ 

 -এর প্রাতিষ্ঠানিক ওয়েবসাইট।
 

কুষ্টিয়া জিলা স্কুল
১৯৬১-এ পূর্ব পাকিস্তানে প্রতিষ্ঠিত
বাংলাদেশের জিলা স্কুল
১৯৬১-এ প্রতিষ্ঠিত শিক্ষাপ্রতিষ্ঠান
কালীগঞ্জ উপজেলা, গাজীপুর

কালীগঞ্জ বাংলাদেশের গাজীপুর জেলার অন্তর্গত একটি উপজেলা।

অবস্থান ও আয়তন 
রাজধানী শহর সংলগ্ন টঙ্গী শিল্প অঞ্চলের পূর্বে ২০ কি.মি. দূরে ঐতিহ্যবাহী মসলিন কটন মিল ও তাঁত সমৃদ্ধ(বর্তমানে হামীম ইন্ডাস্ট্রিয়াল পার্ক) ছায়া-ঢাকা জনপদ কালীগঞ্জ উপজেলা। কালীগঞ্জ উপজেলার অবস্থান ২৩°৫২৩' হতে ২৪°২' উত্তর অক্ষাংশ এবং ৯০°২৮' হতে ৯০°৩৯' পূর্ব দ্রাঘিমাংশ। গাজীপুর জেলার মোট ভূমির শতকরা ১০.৫৩ ভাগ নিয়ে সর্ব ক্ষুদ্র উপজেলা কালীগঞ্জ। ২১৭.৩৪ বর্গ কি.মি. আয়তন বিশিষ্ট এ উপজেলার উত্তরে শ্রীপুর উপজেলা ও কাপাসিয়া উপজেলা, দক্ষিণে নারায়ণগঞ্জ জেলার রূপগঞ্জ উপজেলা, পূর্বে নরসিংদী জেলার পলাশ উপজেলা ও ঢাকার উত্তরখান থানা, পশ্চিমে গাজীপুর সদর উপজেলা। পূর্ব-দক্ষিণে শীতলক্ষ্যা নদী আর পশ্চিমে বালু নদীর অবস্থান উপজেলার মনোরম আবহাওয়া ও জমির উর্বরতা বৃদ্ধিতে সহায়ক ভূমিকা পালন করে আসছে।

প্রশাসনিক এলাকা 

এ উপজেলায় ১ টি পৌরসভা ও ৭ টি ইউনিয়ন রয়েছে।

 কালীগঞ্জ পৌরসভা,
 তুমুলিয়া ইউনিয়ন,
 মোক্তারপুর ইউনিয়ন,
 নাগরী ইউনিয়ন,
 বক্তারপুর ইউনিয়ন,
 জাঙ্গালিয়া ইউনিয়ন,
 বাহাদুরশাদী ইউনিয়ন,
 জামালপুর ইউনিয়ন।

জনসংখ্যার উপাত্ত 
এ উপজেলার মোট জনসংখ্যা: ২,৩৯,৬৬০ জন, পুরুষ- ১,২২,৮৪০ জন, মহিলা- ১,১৬,৮২০ জন। মোট জনসংখ্যার মধ্যে মুসলিম -১,৯৫,৭৬৪, হিন্দু- ২৭,৯৭০ জন, খ্রিষ্টান- ১৫,৬৯১ জন, অন্যান্য- ১৩২ জন। উপজেলার মোট খানার সংখ্যা- ৪৭,৮৪১ জন্ম হারঃ ২.১৩% মোট ভোটার সংখ্যাঃ ১,৫৫,০৭০ জন, পুরুষ- ৭৮,৯৪১, মহিলা- ৭৬,১২৯ জন।

উল্লেখযোগ্য ব্যক্তি 
 জমিদার মুন্সী মুহাম্মদ মাঁগন সরওয়ার খাঁ - সার্কেল ইন্সপেক্টর অফ পুলিশ ব্রিটিশ ইস্ট ইন্ডিয়া কোম্পানী (রুপগঞ্জ সার্কেল)
 জমিদার মুন্সী মুহাম্মদ ছফদর খাঁ - ভাওয়াল পরগনার একমাএ মুসলিম জমিদার
 জমিদার মৌলভী মেজবাহ উদ্দিন আহমেদ খাঁন বাহাদুর (আব্দু মিঞা) - ভাওয়াল পরগনার একমাত্র মুসলিম জমিদার, ভাওয়াল মুসলিম লীগের সভাপতি এবং স্বদেশী আন্দোলনের অন্যতম সংগঠক, ব্রিটিশ রাজ কর্তৃক প্রাইড এন্ড আনার (১৯১৪); অর্ডার অফ ব্রিটিশ ইন্ডিয়া প্রথম শ্রেণী (১৯২৫); ক্যাপ্টেন উপাধি (১৯৪৩) ও খাঁন বাহাদুর উপাধি অর্জনকারী
 আবু জাফর শামসুদ্দীন - সাহিত্যিক
 মোহাম্মদ ময়েজউদ্দিন - ঐতিহাসিক আগরতলা ষড়যন্ত্র মামলা পরিচালনা কমিটির আহ্বায়ক, বঙ্গবন্ধু শেখ মুজিবুর রহমানের অন্যতম আইনজীবী, মুক্তিযুদ্ধের সংগঠক ও সাবেক সংসদ সদস্য
 আখতারউজ্জামান - ডাকসুর সাবেক ভিপি, আওয়ামীলীগের সাবেক কেন্দ্রীয় নেতা ও গাজীপুর জেলা পরিষদের চেয়ারম্যান
 ফজলুল হক মিলন - কেন্দ্রীয় ছাত্রদলের সাবেক সভাপতি ও সাবেক সংসদ সদস্য, গাজীপুর জেলা বিএনপির সভাপতি
 মেহের আফরোজ চুমকি- সাংসদ ও প্রতিমন্ত্রী
 আকবর হোসেন পাঠান - চলচ্চিত্র অভিনেতা ও সংসদ
 এঞ্জেলা গোমেজ - এশিয়ার নোবেল ম্যাগসেসে পুরস্কার (১৯৯৯) জয়ী
 পি আর প্ল্যাসিড- কথা সাহিত্যিক ও সাংবাদিক
 কবি আসাদ বিন হাফিজ
 মু: ফজলুর রহমান - সাবেক অতিরিক্ত সচিব ও পরিবীক্ষণ উপদেষ্টা, অর্থ মন্ত্রালয়

আরও দেখুন 
 গাজীপুর জেলা;
 ঢাকা বিভাগ;
 বাংলাদেশের উপজেলাসমূহ।

তহ্যসূত্র

বহিঃসংযোগ
 

কালীগঞ্জ উপজেলা, গাজীপুর
গাজীপুর জেলার উপজেলা
উত্তর মেসিডোনিয়া

উত্তর মেসিডোনিয়া (; ), সরকারীভাবে উত্তর মেসিডোনিয়া প্রজাতন্ত্র (; ) হল দক্ষিণ-পূর্ব ইউরোপে বলকান উপদ্বীপে অবস্থিত একটি রাষ্ট্র। এটি পূর্বে যুগোস্লাভিয়ার অন্তর্গত ছিল। ১৯৯১ সালের নভেম্বর মাসে দেশটি স্বাধীনতা ঘোষণা করে। স্বাধীনতার পর রাষ্ট্রের নামকরণ নিয়ে এটি গ্রিসের মেসিডোনিয়া অঞ্চলের সাথে দ্বন্দ্বে জড়িয়ে পড়ে। তাই প্রজাতন্ত্রী মেসিডোনিয়া যখন জাতিসংঘের অন্তর্গত সদস্য রাষ্ট্র হয় তখন থেকে প্রাক্তন ইউগোস্লাভ ম্যাসিডোনিয়া প্রজাতন্ত্র নামেও পরিচিত হয়।

স্কপিয়ে দেশের রাজধানী ও বৃহত্তম শহর।

মেসিডোনিয়া প্রজাতন্ত্রের রাজনীতি একটি সংসদীয় প্রতিনিধিত্বমূলক বহুদলীয় গণতান্ত্রিক প্রজাতন্ত্র কাঠামোয় সংঘটিত হয়। রাষ্ট্রপতি হলেন রাষ্ট্রের প্রধান। সরকারপ্রধান হলেন প্রধানমন্ত্রী। রাষ্ট্রের নির্বাহী ক্ষমতা সরকারের উপর ন্যস্ত। আইন প্রণয়নের ক্ষমতা ১২০ সদস্যের আইনসভার উপর ন্যস্ত। বিচার বিভাগ নির্বাহী বিভাগ ও আইনসভা হতে স্বাধীন।

ইতিহাস

ম্যাসিডোনিয়ার সমাজতান্ত্রিক প্রজাতন্ত্র(১৯৪৪-১৯৯১) 
যুগোস্লাভ মেসিডোনিয়া দ্বিতীয় বিশ্বযুদ্ধোত্তর সমাজতান্ত্রিক ফেডারেল রিপাবলিক অফ যুগোস্লাভিয়ার ছয়টি সংবিধিবদ্ধ দেশের একটি এবং ম্যাসেডোনিয়ানদের একটি জাতি রাষ্ট্র ।

স্বাধীনতার ঘোষণা(১৯৯১-বর্তমান) 
যুগোস্লাভিয়া থেকে মেসিডোনিয়ার স্বাধীনতা গণভোট অনুমোদন সাপেক্ষে উত্তর মেসিডোনিয়া আনুষ্ঠানিকভাবে ৮ই সেপ্টেম্বর ১৯৯১ কে স্বাধীনতা দিবস হিসেবে উদযাপন করে ।

খেলা 
উত্তর মেসিডোনিয়া জাতীয় ফুটবল দল উত্তর মেসিডোনিয়া ফুটবল ফেডারেশন দ্বারা নিয়ন্ত্রিত। তাদের হোম স্টেডিয়ামটি টোশে প্রোয়েস্কি এরিনা ।

তথ্যসূত্র

বহিঃসংযোগ 

Macedonia from UCB Libraries GovPubs

Macedonia from the BBC News

 
ইউরোপের রাষ্ট্র
বলকান রাষ্ট্র
ইউরোপ কাউন্সিলের সদস্য রাষ্ট্র
জাতিসংঘের সদস্য রাষ্ট্র
প্রজাতন্ত্র
স্লাভিক রাষ্ট্র ও অঞ্চল
দক্ষিণ-পূর্ব ইউরোপের রাষ্ট্র
দক্ষিণ ইউরোপের রাষ্ট্র
ম্যাসেডোনিয়া প্রজাতন্ত্র
ম্যাসেডোনিয়া প্রজাতন্ত্র
আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
ন্যাটোর সদস্য রাষ্ট্র
একাধিক দাপ্তরিক ভাষা সহ ইউরোপের দেশ
স্থলবেষ্টিত দেশ
কৃষ্ণচন্দ্র মজুমদার

কৃষ্ণচন্দ্র মজুমদার (৩১ মে,১৮৩৪ - ১৩ জানুয়ারি,১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন। কবির স্মৃতির উদ্দেশ্যে দিঘলিয়া উপজেলার সেনহাটি গ্রামে ১৯১৪ সালে কবি কৃষ্ণ চন্দ্র ইনস্টিটিউট প্রতিষ্ঠা করা হয়েছে।

জন্ম ও পারিবারিক পরিচিতি 
কৃষ্ণচন্দ্র মজুমদার অধুনা বাংলাদেশের খুলনা জেলার দিঘলিয়া উপজেলার সেনহাটিতে জন্ম গ্রহণ করেন। তার পিতার নাম মাণিক্যচন্দ্র মজুমদার। পিতৃহীন হয়ে ঢাকায় অপরের আশ্রয়ে প্রতাপাদিত্যের হন এবং ফরাসি ভাষা শিক্ষা করেন। কৃষ্ণচন্দ্র ১৮৫৪ সালে বরিশালের কীর্তিপাশা বাংলা বিদ্যালয়ের প্রধান পন্ডিতপদে যোগদানের মাধ্যমে কর্মজীবন শুরু করেন। পরে তিনি ঢাকার নর্মাল স্কুলে যোগদান করেন, কিন্তু কর্তৃপক্ষের সঙ্গে মতবিরোধ হওয়ায় চাকরি ছেড়ে তিনি মডেল স্কুলে (১৮৬০) যোগ দেন। এভাবে তিনি বিভিন্ন স্কুলে দীর্ঘ উনিশ বছর শিক্ষকতা করেন। সবশেষে যশোর জেলা স্কুলে প্রধান পণ্ডিতের কাজ করে অবসর নেন। শেষ জীবনে কৃষ্ণচন্দ্র সেনহাটিতে বসবাস করেন এবং বিভিন্ন সঙ্গীত রচনা করে অবসর জীবন কাটান। ১৯০৭ সালের ১৩ জানুয়ারি তার মৃত্যু হয়।

রচনাবলী
তার প্রথম ও শ্রেষ্ঠ গ্রন্থ "সদ্ভাব শতক" (ঢাকা, ১৮৬১)| এই বইটির অধিকাংশ কবিতা নীতিমূলক, যা সুফী এবং হাফিজের ফার্সি কবিতার অনুসরণে রচিত।

ছেলেবেলা তার ছদ্মনাম ছিল রামচন্দ্র দাস, সংক্ষেপে রাম। তাই পরিণত বয়সে তিনি রামের ইতিবৃত্ত (১৮৬৮) নামে একটি আত্মচরিত রচনা করেন। মহাভারতের ‘বাসব-নহুষ-সংবাদ’ অবলম্বনে রচিত তার আরেকটি গ্রন্থ হলো মোহভোগ (১৮৭১)। কৈবল্যতত্ত্ব (১৮৮৩) নামে তিনি একটি দর্শনবিষয়ক গ্রন্থ লেখেন। নাটক রাবণবধ মৃত্যুর পরে প্রকাশিত হয়। তার অপ্রকাশিত গ্রন্থের সংখ্যা পনেরো। তার রচনা প্রসাদগুণসম্পন্ন এবং তার কবিতার অনেক পঙ্‌ক্তি প্রবাদবাক্যস্বরূপ, যেমন: ‘চিরসুখী জন ভ্রমে কি কখন ব্যথিত বেদন বুঝিতে পারে’ ইত্যাদি। এ পঙ্‌ক্তিধারী কবিতাটি এক সময় স্কুলপাঠ্য বইয়ের অন্তর্ভুক্ত ছিল।

সম্পাদিত পত্রিকা
১৮৬০ সালে মাসিক মনোরঞ্জিকা ও  কবিতাকুসুমাবলী নামক পত্রিকার সম্পাদক নিযুক্ত হন। ১৮৬১ সালে  ঢাকা প্রকাশ প্রকাশিত হলে তিনি তার সম্পাদকের দায়িত্ব গ্রহণ করেন। এর মালিকের সঙ্গে মতানৈক্য হলে তিনি পদত্যাগ করেন এবং ১৮৬৫ সালে বিজ্ঞাপনী নামক পত্রিকার সম্পাদক হন। দেড় বছর পর তিনি আবার ঢাকা প্রকাশ পত্রিকার সম্পাদক পদে প্রত্যাবর্তন করেন। অসুস্থতার কারণে সাংবাদিকতা ছেড়ে তিনি কিছুদিন শিক্ষকতা করেন।

১৮৮৬ সালে  যশোর থেকে তিনি সংস্কৃত ও বাংলা ভাষায় দ্বৈভাষিকী নামে একটি পত্রিকা সম্পাদনা ও প্রকাশ করেন। কবিতাকুসুমাবলী ছিল পদ্যবহুল মাসিক পত্রিকা। তার সদ্ভাবশতক কাব্যের অধিকাংশ কবিতাই এ পত্রিকায় প্রকাশিত হয়।

তথ্যসূত্র 

১৮৩৪-এ জন্ম
১৯০৭-এ মৃত্যু
বাঙালি কবি
খুলনা বিভাগের ব্যক্তি
১৯শ শতাব্দীর বাঙালি কবি
বাঙালি পুরুষ কবি
বাঙালি লেখক
খুলনা জেলার ব্যক্তি
১৯শ শতাব্দীর ভারতীয় লেখক
মহকুমা

মহকুমা ভারতের পুর্বাঞ্চলীয় রাজ্যগুলোর প্রশাসনিক একক। ১৯৮২ সাল পর্যন্ত  বাংলাদেশে ‘মহকুমা’  নামের প্রশাসনিক ইউনিট চালু ছিল। ঐ বছরই সরকার প্রতিটি মহকুমাকে জেলায় উন্নীত করার সিদ্ধান্ত গ্রহণ করে। পশ্চিমবঙ্গে ২৩ টি জেলা বর্তমানে ৬২টি মহকুমা সুবিন্যাস করা রয়েছে। পশ্চিমবঙ্গে বর্তমানে মহকুমা গুলোতে মহকুমাপতি দ্বারা বিধানসভার বিধায়কের সম্মতিক্রমে শাসনকার্য সম্পন্ন করা হয়।

ইতিহাস
১৮৪২ সালে সর্বপ্রথম কয়েকটি থানা সমন্বয়ে প্রশাসনিক একক হিসেবে মহকুমা সৃষ্টি করা হয়।

আরও দেখুন 
 জেলা
 পশ্চিমবঙ্গের মহকুমাগুলির তালিকা

তথ্যসূত্র

বহিঃসংযোগ 

প্রশাসনিক একক
বাংলাদেশের প্রাক্তন প্রশাসনিক একক
ভারতের উপবিভাগ
পশ্চিমবঙ্গ সরকার

পশ্চিমবঙ্গ সরকার ভারতের পশ্চিমবঙ্গ রাজ্য ও তার ২৩ টি জেলার সর্বোচ্চ শাসনতান্ত্রিক কর্তৃপক্ষ। এটি পশ্চিমবঙ্গ রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ সিং কেন্দ্রীয় আগামীতে  সুপারিশ অনুসারে  রাষ্ট্রপতি কর্তৃক নির্বাচিত হন। তবে তার পদটি মূলত আনুষ্ঠানিক। মুখ্যমন্ত্রী সরকারের প্রধান, এবং তার হাতেই রাজ্যের প্রকৃত শাসনক্ষমতা ন্যস্ত থাকে। কলকাতা পশ্চিমবঙ্গের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত। কলকাতা হাইকোর্টও কলকাতায় অবস্থিত। এর এক্তিয়ারভুক্ত এলাকা হল সমগ্র পশ্চিমবঙ্গ ও আন্দামান ও নিকোবর দ্বীপপুঞ্জ।

পশ্চিমবঙ্গের বর্তমান বিধানসভা এককক্ষবিশিষ্ট। বর্তমানে সদস্য সংখ্যা ২৯৫। এরা বিধায়ক নামে পরিচিত। ২৯৪ বিধায়করা প্রতি পাঁচ বছরের জন্য পশ্চিমবঙ্গের জনগণ কর্তৃক সরাসরি নির্বাচিত হন এবং একজন অ্যাংলো-ইন্ডিয়ান সম্প্রদায় থেকে মনোনীত হন।

মন্ত্রিপরিষদ

ক্যাবিনেট মন্ত্রী

স্বাধীন দায়িত্বপ্রাপ্ত প্রতিমন্ত্রী ও প্রতিমন্ত্রী
শশী পাঁজা : 
শিশু কল্যাণ, নারী কল্যাণ ও সমাজ কল্যাণ দফতরের স্বাধীন দায়িত্বপ্রাপ্ত প্রতিমন্ত্রী। এছাড়াও মমতা বন্দ্যোপাধ্যায়ের হাতে থাকা স্বাস্থ্য দফতরের প্রতিমন্ত্রী তিনি।

ইন্দ্রনীল সেন : পর্যটন
মনোজ তিওয়ারি : ক্রীড়া 
মহম্মদ সিদ্দিকুল্লাহ : জনশিক্ষা ও গ্রন্থাগার
রত্না দে : পরিবেশ
সুজিত বসু : দমকল
সুব্রত সাহা : খাদ্য প্রক্রিয়াকরণ , উদ্যান পালন
বেচারাম মান্না  : শ্রম
বুলু চিক বারাইক : অনগ্রসর শ্রেণী কল্যাণ , আদিবাসী কল্যাণ
জ্যোৎন্সা মান্ডি: খাদ্য

সচিব
 মুখ্যসচিব : ডঃ মনোজ পন্ত, IAS
 স্বরাষ্ট্র সচিব : নন্দিনী চক্রবর্তী
 উচ্চ শিক্ষা ও স্কুল শিক্ষা সচিব : মণীশ জৈন, আইএএস
 আইন সচিব : মধুমতী মিত্র
 দমকল সচিব : অর্নব রায়
 পুর ও নগরোন্নয়ন অধ্যক্ষ সচিব : খলিল আহমেদ, IAS
 সংখ্যালঘু কল্যাণ ও মাদ্রাসা শিক্ষা সচিব : গুলাম আলী আনসারী, IAS
 স্বাস্থ্য সচিব : নারায়ণ স্বরূপ নিগম

সরকারি দপ্তর

আরও দেখুন 
 পশ্চিমবঙ্গে বামফ্রন্ট শাসনের কালপঞ্জি
 পশ্চিমবঙ্গ বিধানসভা

তথ্যসূত্র

বহিঃসংযোগ 
 পশ্চিমবঙ্গ সরকারের মন্ত্রী

পশ্চিমবঙ্গ সরকারের মন্ত্রিসভা (২০২১) )

 
১৮৬২-এ ভারতে প্রতিষ্ঠিত
মেসিডোনিয়া

ভৌগোলিক মেসিডোনিয়া (ইংরেজি রূপ: Macedonia), মাকেদোনিয়া (গ্রিক রূপ: Μακεδονία), বা মাকেদনিয়া (স্লাভীয় রূপ: Македонија) দক্ষিণ-পূর্ব ইউরোপের একটি ঐতিহাসিক অঞ্চল। বর্তমানে মেসিডোনিয়ার তিনটি প্রধান অঞ্চল এবং দুটি ছোট অঞ্চল ৬টি রাষ্ট্রে অবস্থিত। প্রধান তিনটি অঞ্চল হল:

 এজীয় মেসিডোনিয়া – মেসিডোনিয়া রাজ্য - প্রাক্তন রাজ্য, এবং বর্তমান গ্রীসের বৃহত্তম অঞ্চল।
 ভার্দার মেসিডোনিয়া – উত্তর মেসিডোনিয়া, প্রাক্তন যুগোস্লাভ মেসিডোনিয়া প্রজাতন্ত্র।
 পিরিন মেসিডোনিয়া - পশ্চিমাঞ্চলিক বুলগেরিয়ার ব্লাগয়েভগ্রাদ (Благоевград) অঙ্গরাজ্য।

প্রাচীন গ্রিস
মেসিডোনিয়া
ঐতিহাসিক অঞ্চল
দক্ষিণ-পূর্ব ইউরোপের ভূগোল
বিভাজিত অঞ্চল
বুলগেরিয়ার ঐতিহাসিক অঞ্চল
গ্রিসের ঐতিহাসিক অঞ্চল
সার্বভৌম রাষ্ট্র
নববাবুবিলাস

নববাবুবিলাস ভবানীচরণ বন্দ্যোপাধ্যায় রচিত একটি ব্যঙ্গকৌতুক নকশা। প্রকাশকাল ১৮২৫। প্রমথনাথ শর্মণ ছদ্মনামে প্রকাশিত। শ্রীকুমার বন্দ্যোপাধ্যায় ও আশুতোষ ভট্টাচার্য এটিকে ‘প্রথম বাংলা উপন্যাস’-এর মর্যাদা দিলেও, অধিকাংশ সমালোচক এটির উল্লেখ করেছেন একটি কৌতুক নকশা হিসাবেই।  পরে নববিবিবিলাস নামে ভবানীচরণ এই গ্রন্থের একটি দ্বিতীয় পর্বও রচনা করেন।

নববাবুবিলাস-এর মূল উপজীব্য উনিশ শতকের প্রথমার্ধে কলকাতার উচ্চবিত্তসমাজের বহুসমালোচিত বাবু সংস্কৃতির অন্ধকার দিকটি। এটিই ব্যক্তিগত অভিজ্ঞতার ভিত্তিতে রচিত প্রথম বাংলা কথাসাহিত্য। গ্রন্থটি চারটি ‘খণ্ড’-এ বিভক্ত – ‘অঙ্কুর খণ্ড’, ‘পল্লবখণ্ড’, ‘কুসুমখণ্ড’ ও ‘ফল খণ্ড’। গ্রন্থের সূত্রপাত মঙ্গলকাব্যের ধাঁচে রচিত ‘বন্দনা’, ‘গণপতি বন্দনা’ ও ‘সরস্বতী বন্দনা’ দিয়ে। এরপর ‘অঙ্কুর খণ্ড অর্থাৎ বাবুরূপ বৃক্ষের অঙ্কুর’ অধ্যায়ে সেকালের উচ্ছৃঙ্খল যুবসমাজের ও ঔপনিবেশিক শিক্ষাপ্রণালীর প্রতি কৌতুক কটাক্ষ নিক্ষেপ করা হয়েছে। ‘পল্লবখণ্ড অর্থাৎ বাবুরূপ বৃক্ষের পল্লব’ অধ্যায়ে নব্যবাবুদের কুসঙ্গে পড়ার চিত্র, ‘কুসুমখণ্ড’-এ বাবুর নব্যবাবু নামধারণ, বেশ্যাগমন ও বিলাসব্যসন এবং ‘ফল খণ্ড অর্থাৎ বাবুরূপ বৃক্ষের ফল’ অধ্যায়ে বাবুপত্নীর বিরহ, খেদোক্তি ও অন্তিমে করুণ পরিণতির বর্ণনা বিধৃত হয়েছে।

ডক্টর অসিতকুমার বন্দ্যোপাধ্যায়ের মতে,“‘বাবুর উপাখ্যান’ বা ভবানীচরণ বন্দ্যোপাধ্যায়ের ব্যঙ্গ আখ্যানগুলি অর্ধশিক্ষিত ধনী সন্তানদের কুৎসিত আমোদ-প্রমোদের কথা সাধুভাষায় বলা হলেও উদ্দেশ্যটি তত সাধু ছিল না। বাইরের দিক থেকে এসব নকশায় রঙ্গকৌতুক, ব্যঙ্গ-বিদ্রুপ ও গল্পের আমেজ থাকলেও ভিতরে ছিল ‘পর্নো’ (porno)-কেচ্ছা-কেলেংকারি। সমাজের কুরীতি দেখিয়ে সভ্যভব্য মানসিকতা সৃষ্টি, এই জন্যই ভবানীচরণ ও অন্যান্য নকশাকারেরা কলম ধরেছিলেন; কিন্তু রোগের চেয়ে ঔষধই হয়েছিল প্রাণঘাতী।”  যাই হোক, উনিশ শতকের কলকাতার বাবু কালচারের একটি উলঙ্গ রূপ চিত্রিত করে বাংলা সাহিত্য ও সামাজিক ইতিহাসে এই গ্রন্থটি এক বিশিষ্ট স্থান অধিকার করে।

তথ্যসূত্র 
 রসরচনাসমগ্র, ভবানীচরণ বন্দ্যোপাধ্যায়, সনৎকুমার গুপ্ত সম্পাদিত, নবপত্র প্রকাশন, কলকাতা, ১৯৮৭
 বাংলা সাহিত্যের ইতিবৃত্ত, অষ্টম খণ্ড, অসিতকুমার বন্দ্যোপাধ্যায়, মডার্ণ বুক এজেন্সী প্রাইভেট লিমিটেড, কলকাতা, ২০০৭
 দিশা সাহিত্য, জুলাই-সেপ্টেম্বর সংখ্যা, ২০০৮

পাদটীকা 

বাংলা ভাষার উপন্যাস
উত্তর মেসিডোনিয়ার অর্থনীতি

প্রাক্তন ইউগোস্লাভিয়ার প্রজাতন্ত্রগুলির মধ্যে ম্যাসিডোনিয়া ছিল অর্থনৈতিকভাবে সবচেয়ে কম উন্নত। ১৯৯১ সালে প্রজাতন্ত্রটির স্থুল অভ্যন্তরীণ উৎপাদন (Gross Domestic Product, GDP) সবচেয়ে সমৃদ্ধ ইউগোলাভ প্রজাতন্ত্র স্লোভেনিয়ার স্থুল অভ্যন্তরীণ উৎপাদনের প্রায় এক-তৃতীয়াংশ ছিল। ১৯৯১ থেকে ১৯৯৫ সালের মধ্যে ম্যাসিডোনিয়ার মোট অভ্যন্তরীণ উৎপাদন (অর্থাৎ কোন দেশে উৎপাদিত পণ্য ও সেবাসমূহের সমষ্টিগত মূল্যমান) ৩০%-এরও বেশি কমে যায়। ১৯৯৬ সালে এসে স্বাধীন প্রজাতন্ত্রটি প্রথম অর্থনৈতিক প্রবৃদ্ধির মুখ দেখে। বেকারত্ব এখানকার একটি বড় সমস্যা। ১৯৯৫ সালে বেকারত্বের হার ছিল ৩৩% এবং ১৯৯৮ সালে তা ছিল প্রায় ৪০%। ১৯৯৮ সালে ক্রমাগত প্রবৃদ্ধি এবং সরকারী চাকুরি সৃষ্টি প্রকল্পের ফলে বেকারত্ব হ্রাস পায়। ২০০৮ সালে স্থুল অভ্যন্তরীণ উৎপাদন ছিল প্রায় ৮ বিলিয়ন মার্কিন ডলার।

দ্বিতীয় বিশ্বযুদ্ধের পরে যখন ম্যাসিডোনিয়া ইউগোস্লাভিয়ার অংশ ছিল, তখন এর অর্থনীতি ইউগোস্লাভ কেন্দ্রীয় সরকার নিয়ন্ত্রণ করত। বেশির ভাগ শিল্প সরকারের অধীন ছিল। স্বাধীনতার পর দেশটি মুক্ত বাজার অর্থনীতিতে যোগ দেয়। কিন্তু ১৯৯০ সালে গ্রিস বাণিজ্য নিষেধাজ্ঞা জারি করলে অবস্থা প্রতিকূল হয়ে ওঠে। সার্বিয়া ও মন্টেনিগ্রোর উপর জাতিসংঘ আন্তর্জাতিক বাণিজ্য নিষেধ আরোপ করলে ম্যাসিডোনিয়া আরেকটি গুরুত্বপূর্ণ বৈদেশিক বাণিজ্য বাজার হারায়। এসময় কালোবাজারি ব্যবসা বৃদ্ধি পায়। ১৯৯০-এর দশকের শেষের দিকে এই কালোবাজার বা "ধূসর অর্থনীতি" ম্যাসিডোনিয়ার প্রায় অর্ধেক স্থুল অভ্যন্তরীণ উৎপাদনের জোগান দেয়।

তবে ম্যাসিডোনিয়ার অন্যান্য ক্ষেত্রে কিছু সফলতার মুখ দেখে। ১৯৯২ সালে যেখানে মুদ্রাস্ফীতি ছিল ১,৬৯১%, ১৯৯৮ নাগাদ তা কমে দাঁড়ায় ১.৩%। বহু কোম্পানিকে বেসরকারী মালিকানায় ছেড়ে দেওয়া হয়। ১৯৯০-র দশকের শেষের দিকে আইন করে বেসরকারী কোম্পানিগুলির মালিকানার ব্যাপারে অনিয়ম বন্ধ করার চেষ্টা করা হয়। তখন থেকে দেশটিতে বৈদেশিক বিনিয়োগের পরিমাণও বৃদ্ধি পেয়েছে।

তথ্যসূত্র 

দেশ অনুযায়ী অর্থনীতি
উত্তর মেসিডোনিয়া
ইউরোপের অর্থনীতি
দেশ অনুযায়ী ইউরোপের অর্থনীতি
ঝুম্পা লাহিড়ী

ঝুম্পা লাহিড়ী (জন্ম:জুলাই ১১, ১৯৬৭) পুলিৎজার পুরস্কার বিজয়ী মার্কিন ও ভারতীয় বাঙালী বংশদ্ভুত লেখিকা। তিনি তার গল্প সংকলন "ইন্টারপ্রেটার অফ ম্যালাডিস" এর জন্য ২০০০ সালে যুক্তরাষ্ট্রের পুলিৎজার পুরস্কার লাভ করেন।

২০১৪ সালে লাহিড়িকে জাতীয় মানবিক পদক দেওয়া হয়েছিল। তিনি বর্তমানে প্রিন্সটন বিশ্ববিদ্যালয়ের সৃজনশীল লেখার প্রফেসর

সাহিত্য কর্ম

ছোট গল্প 
 ইন্টারপ্রেটার অব ম্যালডিস (১৯৯৯)
 আনএকাস্টমড আর্থ (২০০৮)

উপন্যাস 
 দ্য নেমশেক (২০০৩)

ছোট গল্প 
 "নোবডিস বিজনেস" (১১ মার্চ ২০০১, দ্য নিউ ইয়োর্কার) ("সেরা আমেরিকান ছোট গল্প ২০০২")
 "হেল-হেভেন" (২৪ মে ২০০৪, দ্য নিউ ইয়োর্কার)
 "ওয়ান্স ইন এ লাইফ টাইম" (১ মে ২০০৬, দ্য নিউ ইয়োর্কার)
 "ইয়ার্স এন্ড" (২৪ ডিসেম্বর ২০০৭, দ্য নিউ ইয়োর্কার)

পুরস্কার

তথ্যসূত্র

বহিঃসংযোগ 

জীবনী:

 Jhumpa Lahiri at The Steven Barclay Agency 
 SAWNET biography
 SAJA biography
 Biography 
 Voices From the Gaps Biography

বিবিধ.:
 Lahiri in context of the Subcontinent
 NPR Interview on Fresh Air
 Research on Lahiri (Bibliographical Information)

১৯৬৭-এ জন্ম
মার্কিন যুক্তরাষ্টের হিন্দু
মার্কিন যুক্তরাষ্ট্রের ঔপন্যাসিক
মার্কিন যুক্তরাষ্ট্রের ছোট গল্প লেখক
২১শ শতাব্দীর ভারতীয় লেখিকা
ভারতীয়-মার্কিন লেখিকা
ভারতীয় লেখিকা
জীবিত ব্যক্তি
২০শ শতাব্দীর ভারতীয় লেখিকা
বাঙালি লেখক
বাঙালি বংশোদ্ভূত মার্কিন ব্যক্তি
মার্কিন অ-কল্পকাহিনী লেখিকা
মার্কিন নারী ঔপন্যাসিক
২০শ শতাব্দীর মার্কিন লেখিকা
২১শ শতাব্দীর মার্কিন লেখিকা
২১শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
২১শ শতাব্দীর মার্কিন ছোটগল্পকার
প্রিন্সটন বিশ্ববিদ্যালয়ের শিক্ষক
বোস্টন বিশ্ববিদ্যালয়ের শিক্ষক
ইতালিতে মার্কিন প্রবাসী
কথাসাহিত্যে পুলিৎজার পুরস্কার বিজয়ী
মার্কিন যুক্তরাষ্ট্রে ব্রিটিশ অভিবাসী
মার্কিন হিন্দু
আমেরিকান অ্যাকাডেমি অব আর্টস অ্যান্ড লেটার্সের সদস্য
ভারতীয় বংশোদ্ভূত মার্কিন লেখক
ভারতীয় বংশোদ্ভূত ব্রিটিশ লেখক
শহিদ মিনার, কলকাতা

শহিদ মিনার হল কলকাতায় অবস্থিত একটি স্মৃতিসৌধ। এই সৌধটির আগে নাম ছিল অক্টারলোনি মনুমেন্ট (ইংরেজি: Ochterlony Monument)। ১৮২৮ খ্রিস্টাব্দে ব্রিটিশ ইস্ট ইন্ডিয়া কোম্পানির কম্যান্ডার মেজর-জেনারেল স্যার ডেভিড অক্টারলোনির স্মৃতিতে এই সৌধটি নির্মিত হয়। ১৮০৪ খ্রিস্টাব্দে দিল্লিতে মারাঠাদের বিরুদ্ধে তার সফল আত্মরক্ষা এবং ইঙ্গ-নেপাল যুদ্ধে গোর্খাদের বিরুদ্ধে তার নেতৃত্বে কোম্পানির বাহিনীর বিজয়কে স্মরণীয় করে রাখতে এই সৌধটি নির্মিত হয়েছিল। সৌধটির নকশা প্রস্তুত করেছিলেন জে পি পার্কার। সরকারি কোষাগারের অর্থসাহায্যে এই সৌধটি নির্মিত হয়। সৌধটির নির্মাণকালীন ব্যয় ছিল ৩৫ হাজার টাকা।

১৯৬৯ খ্রিস্টাব্দে অগস্ট মাসে তদানীন্তন যুক্তফ্রন্ট সরকার এই স্মৃতিসৌধটিকে ভারতের স্বাধীনতা আন্দোলনে নিহত শহিদদের উদ্দেশ্যে উৎসর্গ করে। সেই সময় এই সৌধের নতুন নামকরণ করা হয় "শহিদ মিনার"। বর্তমানে সরকার এই সৌধটিকে রাতে আলোকিত করার এবং দর্শকদের এর উপরিভাগে ওঠার অনুমতি দেওয়ার সিদ্ধান্ত নিয়েছে। এই সৌধের শীর্ষভাগে সর্বশেষ উঠেছেন পশ্চিমবঙ্গের প্রাক্তন রাজ্যপাল গোপালকৃষ্ণ গান্ধী ও তার পরিবার।

বৈশিষ্ট্য 

শহিদ মিনারকে সাধারণত "মনুমেন্ট" নামে উল্লেখ করা হয়ে থাকে। এটি মধ্য কলকাতার এসপ্ল্যানেড অঞ্চলে ময়দানের উত্তর-পূর্ব কোণে অবস্থিত। স্তম্ভটি ৪৮ মিটার (১৫৭ ফুট) উঁচু। এর নিম্নাংশটি মিশরীয় স্থাপত্যের আদলে নির্মিত। স্তম্ভ অংশটি ক্ল্যাসিকাল ফ্লুটেড ধাঁচের। এর উপরিভাগটি সিরীয় ধাঁচের এবং গম্বুজটি তুর্কি শৈলীর। উপরে দুটি বারান্দা আছে। মিনারের উপরের তলায় যেতে ২২৩টি ধাপের একটি কুণ্ডলী-আকারের সিঁড়ি বেয়ে উঠতে হয়।

বার্ন অ্যান্ড কোম্পানি এই স্মৃতিসৌধটি নির্মাণ করেছিল।

শহিদ মিনার ময়দান 
শহিদ মিনারের দক্ষিণ দিকে একটি বড়ো মাঠ রয়েছে। এই মাঠটির নাম শহিদ মিনার ময়দান। এই মাঠে রাজনৈতিক দলের সমাবেশ ও মেলা আয়োজিত হয়। ১৯৩১ খ্রিস্টাব্দে প্রথম এই মাঠে রাজনৈতিক সমাবেশ হয়েছিল। হিজলি জেলে তরুণ বন্দিদের হত্যার প্রতিবাদে এই সভার পৌরোহিত্য করেছিলেন রবীন্দ্রনাথ ঠাকুর। শহিদ মিনার ময়দানের পূর্ব দিকে শহরের কেন্দ্রীয় বাস টার্মিনাসটি অবস্থিত।

ব্যবহার 
১৯৯৭ খ্রিস্টাব্দে একজন পর্যটক শহিদ মিনারের ওপর থেকে ঝাঁপ দিয়েছিলেন। তারপর থেকে শহিদ মিনারের ওপরে উঠতে হলে পুলিশের অনুমতি নিতে হয়। লালবাজার পুলিশ সদর দফতরে ঠিকানা ও ফটো আইডির অনুলিপি জমা দিতে হয়। বহিরাগত পর্যটকদের হোটেলের নথি জমা রাখতে হয় এবং বিদেশিদের পাসপোর্টের অনুলিপি জমা রাখতে হয়।

লন্ডন আই-এর মতো শহিদ মিনারের ওপর থেকেও কলকাতার দৃশ্য দেখা যায়। তাই সরকার সংস্কার শেষ হলে শহিদ মিনারকে জনসাধারণের জন্য খুলে দেওয়ার পরিকল্পনা করেছেন। ২০১১ খ্রিস্টাব্দে সংস্কার কাজ শুরু হয়েছিল। এটি দুটি ভাগে শেষ হবে। প্রথম ভাগের সংস্কার শেষ হয়ে গিয়েছে ২০১২ সালের ১৫ জুন। এই সংস্কারের খরচ হয়েছে প্রায় ৫০ লক্ষ টাকা। শহিদ মিনার ভিতর ও বাইরে থেকে আলোকিত করা হয়েছে। সেই সঙ্গে মিনারটি রংও করা হয়েছে। সংস্কারের দ্বিতীয় পর্যায়ে মিনারের পাদদেশে একটি অস্থায়ী মঞ্চের ব্যবস্থা করা হবে। এর ফলে রাজনৈতিক সমাবেশের সময় ডোরিনা ক্রসিংয়ে যানজটের সমস্যা কমবে।

সংস্কারের কাজ শেষ হয়ে গেলে পর্যটক ও সাধারণ মানুষেরা শহিদ মিনারের ওপরে ওঠার সুযোগ পাবেন। শহিদ মিনারের সামনে স্মারক দ্রব্যের দোকানও রাখা হবে। মিনার পর্যন্ত যাওয়ার পথটি পরিষ্কার করে ফুল গাছ দিয়ে সাজানো হবে।

চিত্রকক্ষ

আরও দেখুন 

 গোর্খা যুদ্ধ
 ডেভিড অক্টারলোনি
 পলাশী মনুমেন্ট

পাদটীকা

বহিঃসংযোগ 

কলকাতার ভবন ও স্থাপনা
কলকাতার দর্শনীয় স্থান
কলকাতার ইতিহাস
বাংলার ইতিহাস
শহীদ মিনার
ভারতের টাওয়ার
কলকাতার স্মৃতিস্তম্ভ ও স্মারক
অ্যাডভান্সড মাইক্রো ডিভাইসেস

অ্যাডভান্সড মাইক্রো ডিভাইসেস (এএমডি) ক্যালিফোর্নিয়ার সান্টা ক্লারায় অবস্থিত একটি আমেরিকান বহুজাতিক সেমিকন্ডাক্টর কোম্পানি যারা কম্পিউটার প্রসেসর এবং এর সাথে জড়িত অন্যান্য প্রযুক্তি ব্যবসা এবং ভোক্তা বাজারের জন্য তৈরি করে থাকে। এএমডি এর প্রধান পণ্যগুলির মধ্যে রয়েছে মাইক্রোপ্রসেসর, মাদারবোর্ড চিপসেটস, এমবেডেড প্রসেসর এবং সার্ভার, ওয়ার্কস্টেশন, ব্যক্তিগত কম্পিউটারের জন্য গ্রাফিক্স প্রসেসর এবংএমবেডেড সিস্টেম অ্যাপ্লিকেশন।

তথ্যসূত্র

বহিঃসংযোগ 
 এএমডি-র দাপ্তরিক ওয়েবসাইট

সেমিকন্ডাক্টর কোম্পানি
মার্কিন মার্কা
নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
ন্যাসড্যাকে তালিকাভুক্ত কোম্পানি
ন্যাসড্যাক-১০০ সূচকের কোম্পানিসমূহ
মার্কিন যুক্তরাষ্ট্রের কম্পিউটার কোম্পানি
গ্রাফিক্স হার্ডওয়্যার কোম্পানি
সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি
সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি